Shalom! Tervetuloa seuraamaan Veahavta Jisrael -ohjelmaa.
Se tarkoittaa: Sinä rakastat Israelia.
Baruch Korman opettaa nyt puolen tunnin ajan Raamattua.
Hän on vanhempi luennoitsija Zera Avraham -instituutissa Israelissa.
Kurssit ovat hepreaksi, mutta hän opettaa kerran viikossa englanniksi.
Saat lisätietoa nettisivuiltamme LoveIsrael.org.
Nyt on Tri Baruchin vuoro.
Ilmestyskirjassa kerrotaan antikristuksen tekemistä ihmeistä.
Niiden tarkoitus on johtaa ihmisiä harhaan, -
etsimään yliluonnollista ilman totuutta.
Etsitkö sinä raamatullista totuutta?
Jos et, vihollinen saa sinut helposti petettyä.
Tärkeintä jumalista elämää varten on Raamatun totuus.
Järjestömme tarkoitus on keskittyä Jumalan Sanaan, -
jonka uskomme olevan totta ja voimallista.
Jumalan Sanan tutkimisesta seuraa aina hyvää.
Jumalan Sanahan ei koskaan palaa takaisin tyhjänä.
Sillä on aina vaikutusta.
Jumalan Sanan tutkiminen on kannattavimpia asioita, mitä on.
Se tuottaa aina hyviä, Jumalan mielen mukaisia tuloksia.
Otetaan Raamatusta esille Matteuksen evankeliumin luku 12.
Olemme nähneet, -
että Jeesuksen ja Israelin hengellisten johtajien välillä oli erimielisyyttä.
Jeesuksella ei ollut niinkään konfliktia kansan -
vaan uskonnollisten johtajien kanssa.
Kohta hän puhuu kahdelle eri johtajajoukolle.
Näillä ryhmillä on keskenään yhteistä se, -
etteivät he olleet uskollisia Jumalan ilmoitukselle.
Matt. 12:38: -
"Silloin muutamat kirjanoppineista ja fariseuksista -
vastasivat hänelle sanoen..." Messias oli puhunut tuomiosta.
Hän puhui elämästä, joka oli Jumalan näkökulmasta hyvä.
Hän puhui Jumalan Sanan hyvästä vaikutuksesta ihmiselämään, -
jotta Jumalan kirkkaus saisi ilmestyä.
Mutta kirjanoppineita ja fariseuksia hänen opetuksensa ei kiinnostanut.
He vastasivat Jeesukselle: -
"Opettaja, me tahdomme nähdä sinulta merkin."
He halusivat valita merkin itse.
He halusivat hallita Jeesusta.
Monet ovat sellaisia.
He uskovat Jeesuksen ja palvelevat häntä, jos saavat olla ohjaksissa -
ja asiat sujuvat heidän mielensä -
ja heidän ajattelemansa päämäärän mukaan.
Mutta päämäärän he ovat itse päättäneet -
lihallisen mielensä, ei Jumalan ilmoituksen mukaan.
He sanoivat: "Opettaja, me tahdomme nähdä sinulta merkin."
Jae 39: "Mutta hän..." "Mutta" ilmaisee vastakkainasettelua.
Jeesus oli asiasta eri mieltä.
"Mutta hän vastasi heille ja sanoi: -
'Tämä paha ja avionrikkoja sukupolvi tavoittelee merkkiä...'"
Paha ja avionrikkoja sukupolvi etsii merkkiä.
Katsotaan tarkemmin sanoja "paha" ja "avionrikkoja".
"Paha" tarkoittaa Jumalan Sanan vastaista -
ja sille vierasta.
Messias sanoo heille: "Te ette johdata tätä sukupolvea totuuteen -
vaan Jumalan tahdon vastaiseen elämään.
Jeesus käyttää myös sanaa "avionrikkoja".
Mies tai nainen voivat tehdä aviorikoksen fyysisessä mielessä.
Mutta tässä puhutaan hengellisestä avionrikkomisesta.
Sillä tarkoitetaan epäjumalanpalvelusta.
Jesajan, Jeremian, Hesekielin ja pikkuprofeettojen kirjoituksissa -
aviorikoksella viitataan usein epäjumalanpalvelukseen.
Epäjumalanpalvelus on yritystä saada, -
mitä ihminen itse haluaa, ja pyrkimystä olla itse ohjaksissa.
Epäjumalanpalvelus on uskonnollinen tapa -
pyrkiä täyttämään epäjumalanpalvelijan tarpeita.
Meidän tulee olla alamaisia totuudelle -
ja perustaa elämämme Sanan ilmoitukselle -
eikä epäjumalanpalvelukseen liittyville valheille.
Jeesus sanoo: -
"'Tämä paha ja avionrikkoja sukupolvi tavoittelee merkkiä, -
mutta sille ei anneta muuta merkkiä -
kuin profeetta Joonaan merkki."
Mikä profeetta Joonan merkki oli?
Se täytyy selvittää, jotta ymmärtäisimme kohdan.
Joonan kirjasta käy ilmi, että Joona kapinoi.
Jumala käski hänen mennä Niiniveen, mutta hän lähti Tarsiiseen, -
koska hän halusi paeta Jumalan kasvojen edestä.
Hänen sydämensä ei ollut kuuliainen Jumalan laille, Tooralle.
Hänen sydämensä ei ollut juurtunut Jumalan rakkauteen.
Jumalan laki liittyy läheisesti hänen rakkauteensa.
Kaksi Jumalan lain tärkeintä käskyä, -
joista kaikki muut riippuvat, -
ovat rakastaa Jumalaa yli kaiken ja lähimmäistä niin kuin itseään.
Siinä korostuu rakkaus.
Mutta Joonan sydän ei ollut kuuliainen Tooralle -
eikä ollut vastaanottanut Jumalan rakkautta, -
jolla olisi voinut tavoittaa muita ihmisiä.
Joona tahtoi mennä Tarsiiseen, -
jotta Jumalan tuomio lankeaisi hänen vihollistensa ylle.
Mutta Tarsiin asukkaat eivät olleet Jumalan vihollisia.
Jae 40: -
"Sillä niinkuin Joonas oli meripedon vatsassa kolme päivää ja kolme yötä, -
niin on myös Ihmisen Poika oleva maan povessa -
kolme päivää ja kolme yötä."
Tiedätkö, mikä Joonaan merkki on?
Joonan kirjassa kerrotaan, että valas nielaisi Joonan.
Raamattu käyttää termiä "suuri kala".
Joona oli kalan vatsassa kolme päivää ja yötä.
Elikö Joona todella valaan vatsassa kolme vuorokautta?
Ei, vaan hän kuoli.
Joonan luvussa 1 sanotaan, -
että Joona lähti Jaafoon.
Hän astui laivaan ja laskeutui sen pohjalle.
Sitten hän joutui veden varaan ja kalan nielaisemaksi.
Hän laskeutui vielä syvemmälle.
Joonan kirjan luvussa 2 lukee, että hän meni tuonelaan, -
kuolleiden paikkaan.
Siihen aikaan sinne joutuivat kaikki kuolleet.
Joona kuoli.
Joonan merkki on, että hän nousi ylös kolmen päivän ja yön kuluttua.
Messias sanoi: "Merkinkö haluatte? Minäpä annan teille sellaisen.
Merkkinä on minun ylösnousemukseni."
Apostoli Paavali opettaa, -
että Isä nosti ainoan Poikansa kuolleista.
Messias olisi voinut nostaa itsensä kuolleista.
Hänhän sanoi: "Minulla on valta antaa henkeni ja valta ottaa se jälleen."
Hän ei kuitenkaan käyttänyt valtaansa, -
vaan Isä nosti hänet kuolleista.
Se, että Isä nosti Jeesuksen kuolleista, -
vahvisti kaiken, mitä tämä oli sanonut ja tehnyt.
Se vahvisti Jeesuksen täydellisen, kaikkiriittävän ristin työn, -
jonka kautta saamme iankaikkisen pelastuksen.
Siksi ylösnousemus on elintärkeä.
Siksi Messias antoi heille Joonan merkin, -
joka kertoi hänen omasta tulevasta ylösnousemuksestaan.
Jae 41: "Niiniven miehet..." Heille Joona julisti.
Sanassa ei sanota, että hän olisi kutsunut heitä parannuksen tekoon.
Älä pelkästään kuuntele, mitä toiset sanovat Joonan kirjasta.
Lue sitä itse. Joona sanoi heille, -
että Jumala hävittäisi Niiniven 40 päivän kuluttua.
Heprean termi lahafoch voi tarkoittaa tuhoamista -
tai viitata hengelliseen muutokseen.
Ilmeisesti niiniveläiset ja heidän kuninkaansa -
halusivat uskoa hengelliseen muutokseen.
Vaikka heitä ei kutsuttu parannuksen tekoon -
vaan heille julistettiin vain tuomiota, he sanoivat: -
"Ehkäpä Jumala antaa armossaan anteeksi."
Siksi he tekivät parannusta paastoten säkissä ja tuhkassa.
Jumala olikin heitä kohtaan armollinen.
Niinpä Jeesus sanoo jakeessa 41: -
"Niiniven miehet nousevat tuomiolle yhdessä tämän sukupolven kanssa -
ja tulevat sille tuomioksi..."
Niiniveläiset eivät saaneet merkkiä, mutta he ottivat vastaan totuuden.
Se on viisainta, mitä ihminen voi tehdä.
Totuus löytyy vain pyhästä Raamatusta.
Jae 41 jatkuu: -
"...sillä he tekivät parannuksen Joonaan saarnan vaikutuksesta..."
Niiniveläisille saarnasi profeetta, ja he tekivät parannuksen.
Jakeen 41 loppu: -
"...ja katso, tässä on enempi kuin Joonas."
Jeesus oli enemmän kuin Joona.
Jakeessa 42 Jeesus antaa toisen esimerkin: -
"Etelän kuningatar -
on heräjävä tuomiolle tämän sukupolven kanssa -
ja tuleva sille tuomioksi; -
sillä hän tuli maan ääristä kuulemaan Salomon viisautta..."
Salomon viisaus oli Jumalalta saatua totuutta.
Kuningatar oli kotoisin jostain Sudanin tai Etiopian seudulta.
Etelällä tarkoitetaan Afrikkaa.
Hän tuli niin kaukaa kuuntelemaan Jumalalta saatua ilmoitusta.
Nykyään olemme valitettavasti laiskoja tutkimaan Jumalan Sanaa.
Haluamme saada nopeasti sitä, mitä luulemme tarvitsevamme.
Mutta sillä tiellä joudut kokemaan suurta mielipahaa.
Meidän pitää kuunnella, kuten tässä jakeessa sanotaan.
Etelän kuningatar ei saapunut pyytämään merkkiä -
vaan "kuulemaan Salomon viisautta".
"...ja katso, tässä on enempi kuin Salomo."
Kuningatar oli kiinnostunut kuulemaan viisautta.
Viisaus tarkoittaa totuuden soveltamista -
omaan elämäntilanteeseen.
Hän halusi hyödyntää Jumalan Sanaa.
Viisaus on Jumalan tahdon ja totuuden soveltamista elämään, -
jotta Jumala saisi kunnian.
Siksi tässä sanotaan: "Tämä nainen tulee tälle sukupolvelle tuomioksi."
Jakeessa 43 Jeesus kertoo esimerkin: -
"Kun saastainen henki lähtee ihmisestä, -
kuljeksii se autioita paikkoja ja etsii lepoa..."
Miksi tällainen esimerkki?
Jeesus puhuu johtajille, ikään kuin he olisivat saastaisia henkiä.
Ne kuljeksivat etsimässä lepoa, -
oman tahtonsa toteutumista.
Se kulkee autioissa paikoissa etsimässä lepoa.
Autio tai kuiva paikka ei ole hyvä.
"...eikä löydä.
Silloin se sanoo: 'Minä palaan huoneeseeni, josta lähdin'.
Ja kun se tulee, -
tapaa se huoneen tyhjänä -
ja lakaistuna ja kaunistettuna."
Kaikki on kunnossa, -
mutta saastainen henki tahtoo tehdä tilanteesta pahemman.
"Silloin se menee ja ottaa mukaansa seitsemän muuta henkeä, -
pahempaa kuin se itse, -
ja ne tulevat sisään ja asuvat siellä.
Ja sen ihmisen viimeiset tulevat pahemmiksi kuin ensimmäiset."
Ihmisen tilanne muuttuu pahemmaksi.
Jeesus vertaa sitä sukupolvea ja sen johtajia saastaiseen henkeen.
Se tuo mukanaan 7 muuta henkeä. Luku 7 kuvaa tarkoitusta.
Saastaisilla hengillä on omat tarkoitusperänsä.
Profeetta Jesajakin puhui siitä, -
etteivät Israelin johtajat palvelleet, -
siunanneet eivätkä rakentaneet kansaa.
He tuhosivat kansaa ja käyttivät sitä omiin tarkoitusperiinsä.
Sitä tämäntyyppinen vertaus tarkoittaa.
Israelin kansan viimeinen tila on pahempi kuin entinen.
Siksi hän sanoo jakeen 45 lopussa: -
"Niin käy myös tälle pahalle sukupolvelle."
Saastaiset henget kuvaavat Israelin hengellisiä johtajia.
Kyseessä on Israelin kansan hengellinen tila.
Jakeessa 46 aletaan puhua päätöksen tekemisestä.
Haluammeko kuulua Jumalan perheeseen?
Pääsemme siihen vain Messiaan kautta.
Hän on sinne ainut tie.
Tässä opetetaan silloiseen tilanteeseen sopivaa totuutta.
Juutalaiset kokivat kuuluvansa Jumalan valtakuntaan -
syntyperänsä perusteella.
Messias haastaa käsityksen, koska Aabrahamistakin tuli Jumalan lapsi.
Hänellä oli toivo Jumalan valtakunnasta, -
koska hän solmi liiton Jumalan kanssa.
Aabrahamin liitto oli siunauksen liitto.
Siinä Jumala perusti kansan valtakuntaansa varten.
Paavali sanoo Gal. 3:16:ssa, -
että Jeesus on Aabrahaminkin liiton perusta.
Aabrahamin liitto ja uusi liitto kuuluvat läheisesti yhteen.
Jae 46: -
"Hänen vielä puhuessaan kansalle, -
katso, hänen äitinsä ja veljensä seisoivat ulkona..."
Sana "veljet" voi tarkoittaa myös sisaria.
"...hänen äitinsä ja veljensä seisoivat ulkona..."
Sana "seisoivat" on tärkeässä muodossa.
Monet raamatunopettajat eivät kiinnitä huomiota kieliopillisiin muotoihin.
Sana on kreikassa pluskvamperfektissä, -
joka ilmaisee etäisyyttä.
Asia on silloin kaukaisempi, -
kuin muuten ajattelisimme.
Voisi kuvitella, että kun äiti ja muu perhe tulee tapaamaan Jeesusta, -
hän juoksisi innoissaan juttelemaan heidän kanssaan.
Mutta jakeessa 46 sanotaan: -
"...katso, hänen äitinsä ja veljensä [ja sisarensa] seisoivat ulkona, -
tahtoen häntä puhutella.
Niin joku sanoi hänelle: -
"Katso, sinun äitisi ja veljesi seisovat ulkona..."
Nyt sanottiin eri tavoin: "Seisovat ulkona."
Siinä käytetään normaalia perfekti-aikamuotoa.
Perfekti ilmaisee, miten paljon he tahtoivat puhua hänen kanssaan.
Perfekti kertoo tapahtumasta, -
joka alkoi menneisyydessä, tapahtuu nyt ja ulottuu tulevaisuuteen.
Perhe oli todella päättänyt saada tavata hänet.
Vaikka perheellä oli suuri halu tavata, huomaa, miten Jeesus reagoi.
Nyt seuraa opetus.
"'Katso, sinun äitisi ja veljesi seisovat ulkona -
ja tahtovat sinua puhutella'.
Mutta hän vastasi ja sanoi sille, joka sen hänelle ilmoitti: -
'Kuka on minun äitini, ja ketkä ovat minun veljeni?'"
Jeesus vastaa omaan kysymykseensä: -
"Ja hän ojensi kätensä opetuslastensa puoleen ja sanoi: -
'Katso...'" Sana "katso" toistuu usein.
Kyse on jostain hyvin tärkeästä, johon on kiinnettävä huomiota.
On kyse hänen ilmoituksensa ytimestä.
"'Katso, minun äitini ja veljeni!
Sillä jokainen, -
joka tekee minun taivaallisen Isäni tahdon, -
on minun veljeni ja sisareni ja äitini.'"
Jos haluamme läheisen perheen- omaisen suhteen Messiaaseen, -
ja olla hänen kanssaan liitossa, -
joka tekee meistä Jumalan perheen jäseniä, -
meidän tulee ymmärtää Messiaan työ, -
hänen kuolemansa, hautaamisensa ja ylösnousemuksensa.
Nostamalla Jeesuksen ylös kuolleista Jumala vahvisti -
hänen opetuksensa, ihmeensä ja ristinkuolemansa.
Niin Jumala ilmoitti hyväksyvänsä Jeesuksen työn.
Tämä on totta. Tätä meidän tulisi etsiä.
Keskitytään Messiaan itseensä, ei pelkästään hänen ihmeisiinsä.
Kun teemme niin, pääsemme Jumalan perheeseen.
Käyttäydymme perheenjäsenten tavoin eli teemme Isän tahdon.
Niin tekee vaimo, poika ja tytär.
He tahtovat elää tavalla, joka tuo perheenisälle kunniaa.
Tässä tapauksessa perheenisä on Jumala.
Nähdään ensi viikolla. Shalom Israelista!
Toivottavasti sait opetuksesta siunauksen ja kerrot siitä muillekin.
Tulethan taas ensi viikolla seuraamaan ohjelmaamme.
Saat lisätietoa toiminnastamme sivustolta LoveIsrael.org.
Sieltä löytyy lisää Baruchin opetusvideoita, -
joita voit katsella tai ladata koneellesi.
Siunausta sinulle, kun vaellat Jeesuksen kanssa.
Shalom Israelista!
Suomennos: Annamari Kortelainen